L'Ajuntament reconeix els èxits del Club Karate Llíria en el Campionat d'Espanya
04 de maig de 2023

La Corporació municipal de Llíria ha oferit esta vesprada una recepció al Club Karate Llíria en reconeixement als excel·lents resultats obtinguts pels seus representants en el Campionat d'Espanya 2023 celebrat a Càceres.

Jimena Rodenas Enguídanos es va proclamar subcampiona d'Espanya en la categoria aleví per a menys de 26 quilos. Per la seua banda, Miguel Cariñena Gil va aconseguir la medalla de bronze en la categoria aleví per a menys de 34 quilos. Els dos s'havien proclamat prèviament campions de la Comunitat Valenciana.

A més, s'ha reconegut a l'aleví Francisco Gil Alepuz, medalla de plata en el torneig autonòmic, i a la karateka de Llíria Alba Peñarrocha Faubel, que representant al club de La Pobla de Vallbona es va penjar la plata en la categoria juvenil del campionat de la Comunitat Valenciana. Al costat de tots ells, també han participat en la recepció tots els integrants del Club Karate Llíria que van competir en l'autonòmic amb magnífiques classificacions.

L'Ajuntament, encapçalat per l'alcalde Joanma Miguel i l'edil d'Esports Paco Gorrea, ha felicitat a tots estos joves karatekes per l'esforç realitzat per a aconseguir estos èxits, que han servit per a portar el nom de Llíria per tot el territori nacional i demostren la gran tasca que club local està desenvolupant en el seu planter en els últims anys.